stanford-oval/wikipedia huggingface dataset:
Luettelo Savoon liittyvistä tai Savon mukaan nimetyistä asioista
Savon maakunnan osia > Etelä-Savo

Etelä-Savo on Savon historiallisen maakunnan eteläinen osa. Käsite on tai on ollut käytössä ainakin seuraavissa yhteyksissä:
Etelä-Savon maakunta, nykymaakunta Suomessa
Etelä-Savon vaalipiiri, vaalipiiri Suomessa
Etelä-Savon elinkeino-, liikenne- ja ympäristökeskus, yksi Suomen  elinkeino-, liikenne- ja ympäristökeskuksista
Etelä-Savon sairaanhoitopiiri, sairaanhoitopiiri
Etelä-Savon aluetoimisto, yksi Itä-Suomen sotilasläänin aluetoimistoista
Etelä-Savon Radio, yksi Yle Radio Suomen maakuntaradioista
Etelä-Savon ammattiopisto, ammatillinen oppilaitos Etelä-Savon maakunnassa
Keskustan Etelä-Savon piiri, Suomen Keskustan piirijärjestös
Etelä-Savon Kokoomus, Kokoomuksen piirijärjestö
Etelä-Savon Vasemmistoliitto, Vasemmistoliiton piirijärjestö
Etelä-Savon vuoden kylä, Etelä-Savon maakuntahallituksen vuosittain myöntämä kunniamaininta
Etelä-Savon Lintuharrastajat Oriolus, luonnonvaraisista linnuista Etelä-Savossa kiinnostuneiden yhdistys
Etelä-Savo, Lappeenrannassa ilmestynyt Sanomalehti
Etelä-Savon rykmentin täydennyspataljoona, valkoisen armeijan  länsiarmeijalle kuulunut apujoukko Suomen sisällissodassa
Savon maakunnan osia > Pohjois-Savo

Pohjois-Savo on Savon historiallisen maakunnan pohjoinen osa. Käsite on tai on ollut käytössä ainakin seuraavissa yhteyksissä:
Pohjois-Savon maakunta, nykymaakunta Suomessa.
Pohjois-Savon vaalipiiri, vaalipiiri Suomessa
Pohjois-Savon elinkeino-, liikenne- ja ympäristökeskus, yksi suomen  elinkeino-, liikenne- ja ympäristökeskuksista
Pohjois-Savon aluetoimisto, yksi Itä-Suomen sotilasläänin aluetoimistoista
Pohjois-Savon poliisilaitos,  alueellinen poliisilaitos, jonka pääpoliisiasema on Kuopiossa
Kuopion kulttuurihistoriallinen museo, Pohjois-Savon maakuntamuseon tehtäviä hoitava museo Kuopiossa
Pohjois-Savon kirjallinen yhdistys Vestäjät, kirjoittajayhdistys
Keskustan Pohjois-Savon piiri, Suomen Keskustan piirijärjestö
Pohjois-Savon Kokoomus, Kansallisen Kokoomuksen piiriyhdistys
Pohjois-Savon Vasemmisto, Vasemmistoliiton piirijärjestö
Pohjois-Savon vihreät, Vihreän liiton piirijärjestö.
Pohjois-Savon korkeakoulukonsortio, yksi opetusministeriön vuosina 2006–2008 rahoittamista kolmesta korkeakoulujen rakenteelliseen kehittämiseen tähdänneestä hankkeesta
Pohjois-Savon rykmentti, valkoisten itäarmeijan kuulunut joukko-osasto Suomen sisällissodassa. Tähän liittyvät:
Pohjois-Savon rykmentin 2. pataljoona,  Pohjois-Savon rykmenttiin kuulunut joukko-osasto
Pohjois-Savon rykmentin 3. pataljoona, Pohjois-Savon rykmenttiin kuulunut joukko-osasto
Kajaanin sissirykmentti, myöhemmin  Pohjois-Savon rykmentin 1. pataljoona, Pohjois-Savon rykmenttiin kuulunut joukko-osasto
Pohjois-Savon rykmentin täydennyspataljoona, valkoisten länsiarmeijan apujoukko Suomen sisällissodassa
Savon maakunnan osia > Keski-Savo

Keski-Savo on Savon historiallisen maakunnan keskinen osa Varkauden ja Pieksämäen kaupunkien ympäristössä. Tähän liittyy:
Keski-Savon Pateri, varkautelais-pieksämäkeläinen lentopalloseura
Savon maakunnan osia > Koillis-Savo

Koillis-Savo on Pohjois-Savon nykymaakunnan itäinen osa Savon historiallisen maakunnan koillisosassa. Tähän liittyvät:
Koillis-Savon seutukunta, yksi Suomen seutukunnista
Koillis-Savo Soi, kansanmusiikin, -tanssin ja -laulun koulutus- ja konserttitapahtuma Koillis-Savossa
Savon maakunnan osia > Itä-Savo

Itä-Savo, Savon historiallisen maakunnan itäinen osa Etelä-Savon nykymaakunnassa Savonlinnan kaupungin ympäristössä. Tähän liittyvät:
Itä-Savo, Savonlinnassa ilmestyvä sanomalehti
Keskustan Itä-Savon piiri, Suomen Keskustan piirijärjestö
Savon maakunnan osia > Ylä-Savo

Ylä-Savo, Pohjois-Savon nykymaakunnan maakunnan pohjoisin osa Iisalmen kaupungin ympäristössä. Tähän liittyvät:
Ylä-Savon seutukunta, yksi Suomen seutukunnista
Ylä-Savon ammattiopisto, Ylä-Salon koulutuskuntayhtyään ylläpitämä oppilaitos
Keskustan Ylä-Savon piiri, Suomen Keskustan piirijärjestö
Savon maakunnan osia > Sisä-Savo

Sisä-Savon seutukunta, yksi Suomen seutukunnista Pohjois-Savon nykymaakunnassa
Savon maakunnan osia > Suur- ja Pien-Savo

Suur-Savo, nykyisen Mikkelin ympäristön käsittänyt keskiaikainen voutikunta Savonlinnan linnaläänissä
Pien-Savo, nykyisestä Savonlinnasta Kuopioon ulottuvan alueen käsittänyt keskiaikainen voutikunta Savonlinnan linnaläänissä
Osuuskauppa Suur-Savo, S-ryhmään kuuluva alueosuuskauppa Etelä-Savossa
Savo-Karjala

Savo-Karjala on Savon ja Karjalan historiallisten maakuntien alueista käytetty yhteisnimitys. Se on esiintynyt muiden muassa seuraavissa yhteyksissä:
Savo-Karjala, Lappeenrannassa ilmestyneen Etelä-Savo-nimisen sanomalehden nimi vuosina 1945–1955
Turun yliopiston Savo-Karjalainen Osakunta, osakunta Turun yliopistossa
Savo-Karjalan Osake-Pankki, Viipurissa ja myöhemmin Lahdessa toiminut suomalainen liikepankki
Savo-Karjalan vaalipiiri, Pohjois-Savon ja Pohjois-Karjalan maakunnat kattava vaalipiiri
Savo-Karjalan Viestikilta, Kuopiossa toimiva Viestikiltojen liiton jäsenjärjestö.
Muita

1494 Savo, Yrjö Väisälän löytämä asteroidi
Lasten Eurovision laulukilpailu 2004

| Lasten Eurovision laulukilpailu 2004 |
| --- | --- |

Päivämäärät:  20. marraskuuta 2004
Tapahtumapaikka:  Håkons Hall,  Lillehammer, Norja
Juontajat:  Stian Barsnes Simonsen ja Nadia Hasnaoui
Isäntämaan toimittaja:  NRK
Osallistujat
Laulujen määrä:  18
Uudet maat:   Ranska  Sveitsi
Äänestys
Voittaja:   Espanja "Antes muerta que sencilla"
Osallistujakartta

   Maat, jotka osallistuivat vuonna 2003  
Lasten Eurovision laulukilpailu 
 ◄ 2003 • 2004 • 2005 ► 
Toinen Lasten Eurovision laulukilpailu 2004 järjestettiin Håkans Hallissa Lillehammerissa, Norjassa. Kilpailu oli tarkoitettu 8–15-vuotiaille lapsille ja nuorille.
Kilpailuun osallistui 18 maata. Kilpailun voitti Espanjan edustaja María Isabel laululla "Antes Muerta Que Sencilla". Kilpailuun osallistuivat ensimmäistä kertaa Ranska ja Sveitsi.
Osallistujamaat

18 maata osallistui vuoden 2004 kilpailuun.
| Nro | Maa | Artisti(t) | Kappale | Sijoitus | Pisteet |
| --- | --- | --- | --- | --- | --- |
| 01 |  Kreikka | Secret Band | "O palios mou eaftos" (Ο παλιός μου εαυτός) | 9 | 48 |
| 02 |  Malta | Young Talent Team | "Power of a Song" | 12 | 14 |
| 03 |  Alankomaat | Klaartje & Nicky | "Hij is een kei" | 11 | 27 |
| 04 |  Sveitsi | Demis Mirarchi | "Birichino" | 16 | 4 |
| 05 |  Norja | @lek | "En stjerne skal jeg bli" | 13 | 12 |
| 06 |  Ranska | Thomas Pontier | "Si on voulait bien" | 6 | 78 |
| 07 |  Makedonia | Martina Siljanovska | "Zabava" (Забава) | 7 | 64 |
| 08 |  Puola | KWADro | "Łap życie" | 17 | 3 |
| 09 |  Kypros | Marios Tofi | "Onira" (Όνειρα) | 8 | 61 |
| 10 |  Valko-Venäjä | Egor Volchek | "Spiavajcie so mnoj" (Спявайце со мной) | 14 | 9 |
| 11 |  Kroatia | Nika Turković | "Hej mali" | 3 | 126 |
| 12 |  Latvia | Mārtiņš Tālbergs & C-Stones Juniors | "Balts vai melns" | 17 | 3 |
| 13 |  Iso-Britannia | Cory Spedding | "The Best Is Yet to Come" | 2 | 140 |
| 14 |  Tanska | Cool Kids | "Pigen er min" | 5 | 116 |
| 15 |  Espanja | María Isabel | "Antes muerta que sencilla" | 1 | 171 |
| 16 |  Ruotsi | Limelights | "Varför jag?" | 15 | 8 |
| 17 |  Belgia | Free Spirits | "Accroche-toi" | 10 | 37 |
| 18 |  Romania | Noni Răzvan Ene | "Îţi mulţumesc" | 4 | 123 |
Lasten Eurovision laulukilpailu 2005

| Lasten Eurovision laulukilpailu 2005 |
| --- | --- |

Päivämäärät:  26. marraskuuta 2005
Tapahtumapaikka:  Ethias Arena,  Hasselt, Belgia
Juontajat:  Marcel Vanthilt Maureen Louys
Isäntämaan toimittaja:  RTBF, VRT
Osallistujat
Laulujen määrä:  16
Uudet maat:   Serbia ja Montenegro  Venäjä
Vetäytyneet maat:   Kypros  Puola  Ranska  Sveitsi
Äänestys
Voittaja:   Valko-Venäjä "My vmeste"
Osallistujakartta

   Maat, jotka osallistuivat vuonna 2005   Maat, jotka ovat osallistuneet ennen, mutta eivät osallistuneet vuonna 2005  
Lasten Eurovision laulukilpailu 
 ◄ 2004 • 2005 • 2006 ► 
Lasten Eurovision laulukilpailu 2005 järjestettiin 26. marraskuuta 2005 Hasseltissa Belgiassa. Kilpailun juonsivat Marcel Vanthilt ja Maureen Louys. Kilpailuun osallistui yhteensä 16 maata, joista uusina maina Venäjä ja Serbia Montenegro. Kypros vetäytyi kisasta pois. Kilpailun voitti Valko-Venäjän esiintyjä Ksenija Sitnik kappaleella My Vmeste.
Kilpailua seurasi tapahtumapaikalla  8 500 ihmistä, mukaan lukien Belgian prinssi Laurent, ja ympäri Eurooppaa 20–25 miljoonaa ihmistä.
Osallistujamaat

16 maata osallistui vuoden 2005 kilpailuun.
| Nro | Maa | Esiintyjä | Kappale | Sijoitus | Pisteet |
| --- | --- | --- | --- | --- | --- |
| 01 |  Kreikka | Alexandros & Kalli | Tora Einai I Seira Mas | 6 | 88 |
| 02 |  Tanska | Nicolai | Shake Shake Shake | 4 | 121 |
| 03 |  Kroatia | Lorena Jelusić | Rock Baby | 12 | 36 |
| 04 |  Romania | Alina Eremia | Țurai! | 5 | 89 |
| 05 |  Iso-Britannia | Joni Fuller | How Does It Feel? | 14 | 28 |
| 06 |  Ruotsi | M+ | Gränslös Kärlek | 15 | 22 |
| 07 |  Venäjä | Vladislav Krutskih | Doroga K Solntsu | 9 | 66 |
| 08 |  Makedonia | Denis Dimoski | Rodendenski Baknež | 8 | 68 |
| 09 |  Alankomaat | Tess | Stupid | 7 | 82 |
| 10 |  Serbia ja Montenegro | Filip Vučić | Ljubav Pa Fudbal | 13 | 29 |
| 11 |  Latvia | Kids4Rock | Es Esmu Maza Jauka Meitene | 11 | 50 |
| 12 |  Belgia | Lindsay Daenen | Mes Rêves | 10 | 63 |
| 13 |  Malta | Thea & Friends | Make It Right! | 16 | 18 |
| 14 |  Norja | Malin Reitan | Sommer og Skolefri | 3 | 123 |
| 15 |  Espanja | Antonio José | Te Traigo Flores | 2 | 146 |
| 16 |  Valko-Venäjä | Ksenija Sitnik | My Vmeste | 1 | 149 |
Lihatukki

Lihatukki amerikkalaisessa keittiössä.
Lihatukki on lihan käsittelyä varten valmistettu, usein erillinen työskentelytaso. Myös kevyempään käyttöön tarkoitettuja, lähinnä paksuja leikkuulautoja muistuttavia lihatukkeja on olemassa.
Ravintolakäytössä on nykyisin myös muovisia lihatukkeja.
Linda Suolahti

Linda Suolahti (s. 4. kesäkuuta 1989 Kalvola) on suomalainen viulisti, joka esiintyy sekä soolo- että kamarimuusikkona. Suolahti on perustanut vuodesta 2016 toimineen Kokonainen-festivaalin Kanta-Hämeeseen.
Ura

Suolahti opiskeli Sibelius-Akatemiassa vuodesta 2010. Hän soitti samaan aikaan primaksena Core-jousikvartetissa (vuosina 2009–2012 nimellä Into-kvartetti). Hän valmistui musiikin maisteriksi Sibelius-Akatemiasta vuonna 2019 ensimmäisenä kamarimusiikkidiplomin suorittajana. Vuonna 2020 Suolahti sai Janakkala-stipendin.
Vuonna 2010 Suolahden jousikvartetti voitti ensimmäisen palkinnon kansallisessa Erkki Melartin -kamarimusiikkikilpailussa. Sen jälkeen hän on esiintynyt festivaaleilla kuten Naantalin Musiikkijuhlat, Kuhmon kamarimusiikki, Meidän Festivaali, Sysmän Suvisoitto, Hiljaisuus-festivaali, Helsingin juhlaviikot, Avanti!n Suvisoitto, Katrina Kammarmusik ja Kamarikesä.
Solistina Suolahti esiintyi ensimmäisen kerran vuonna 2003 Hämeenlinnan kaupunginorkesterin kanssa. Myöhemmin hänet on nähty solistina muun muassa Lapin kamariorkesterin, Lohjan kaupunginorkesterin ja Helsinki Sinfoniettan kanssa.
Julkaisut

2023 Unrecorded. -debyyttialbumi (Alba Records), Helvi Leiviskän, Ann-Elise Hannikaisen ja Cecilia Damströmin teoksia
2023 Avanti! Chamber Orchestra, Lotta Wennäkosken teoksia, konserttimestari
2020 Levy: Lapin kamariorkesteri, Outi Tarkiainen: Maa, kevään tytär (Ondine), konserttimestari
2013 Levy: George Crumb: Black Angels (1970), Core-kvartetti, äänittäjä Timo Haverinen, julkaisija Kuhmon kamarimusiikki
Aiheesta muualla

Taiteilijan kotisivu
Kokonainen-festivaali
Lauren Stam

| Mitalit> Maa:   Alankomaat.Naisten maahockey. Olympialaiset  | Mitalit> Maa:   Alankomaat.Naisten maahockey. Olympialaiset  | Mitalit> Maa:   Alankomaat.Naisten maahockey. Olympialaiset  | Maa:   Alankomaat> Naisten maahockey. |
| --- | --- | --- | --- |
|  Kultaa | Tokio 2020 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Lontoo 2018 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Amstelveen 2017 |  |  |
|  Kultaa | Antwerp 2019 |  |  |
|  Kultaa | Amstelveen 2021 |  |  |
Lauren Stam (30. tammikuuta 1994) on alankomaalainen maahockeypelaaja, olympiavoittaja ja maailmanmestari. Hän voitti olympiakultaa Tokion olympialaisissa 2020. Hänellä on lisäksi kultaa vuoden 2018 MM-kilpailuista ja EM-kultaa vuosilta 2017, 2019 ja 2021.
Lauren Wilkinson

| Mitalit> Maa:   Kanada.Naisten soutu. Olympialaiset  | Mitalit> Maa:   Kanada.Naisten soutu. Olympialaiset  | Mitalit> Maa:   Kanada.Naisten soutu. Olympialaiset  | Maa:   Kanada> Naisten soutu. |
| --- | --- | --- | --- |
|  Hopeaa | Lontoo 2012 | kahdeksikko |  |
| MM-kilpailut  | MM-kilpailut  | MM-kilpailut  |  |
|  Hopeaa | Amsterdam 2014 | kahdeksikko |  |
|  Pronssia | Aiguebelette 2015 | kahdeksikko |  |
Lauren Wilkinson (s. 17. lokakuuta 1989 Vancouver) on kanadalainen soutaja. Hän saavutti kahdeksikossa olympiahopeaa Lontoossa 2012 ja sijoittui viidenneksi samassa luokassa Rio de Janeiron olympialaisissa 2016. Maailmanmestaruuskilpailuissa hän saavutti kahdeksikossa hopeaa Amsterdamissa 2014 ja pronssia Aiguebelettessa 2015. Alle 23-vuotiaiden MM-kilpailuissa hän voitti kahdeksikossa kultaa vuonna 2011 ja saavutti pronssia vuonna 2010.
Lauren Wilkinsonin vanhemmat David ja Susan sekä veljet Jerome ja Michael ovat myös kilpailleet soutajina, heistä viimeksi mainittu olympialaisissakin.
Lahnajärvi (Kangasala, Savo)

| Lahnajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kangasala
Koordinaatit:  61°24′09″N, 23°58′02″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Mallasveden ja Pälkäneveden alue (35.71)
Laskujoki:  Myllyoja Roineeseen
Järvinumero:  35.713.1.007
Mittaustietoja
Pinnankorkeus:  93,5 m  
Rantaviiva:  3,196 km  
Pinta-ala:  24,284 ha  
Saaria:  1 
 fiLahnajärvi 
Lahnajärvi  on Pirkanmaalla Kangasalla Savon kylässä sijaitseva järvi.
Maantietoa

Järven pinta-ala on 24 hehtaaria ja se on 700 metriä pitkä ja 600 metriä leveä. Se sijaitsee Roineen länsirannan lähellä peltojen ympäröimänä. Järvellä on kartan mukaan yksi autiosaari Pajusaari, joka on halkaisijaltaan lähes 50 metriä. Etelärannasta työntyy järvelle leveä niemi, joka on autio. Sen rantaviivan pituus on 3,2 kilometriä ja sen rannat ovat puoliksi metsämaata ja peltomaata. Järven lähiympäristössä on neljä maatilaa ja sen rannoille on rakennettu yli kymmenen vapaa-ajan asuntoa. Niille tulee tiet suoraan seututieltä 310 tai sen sivutieltä yhdystieltä 3110.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Roineen alueeseen (35.713) se kuuluu. Järven vedenpinnan korkeus on 93,5 metriä mpy. Järveen laskee viisi tulo-ojaa, joista pisin on pakolaistenoja. Ojat tuovat muun muassa peltomaiden kuivatusvesiä. Pohjoisrantaan laskee Syväjärven lyhyt laskuoja. Sen kautta tulevat myös esimerkiksi Nelijärven, Iso-Riutan ja Iso-Salmuksen järvet. Järven laskujoki Myllyoja laskee Roineen Kurunlahteen.
Historiaa

Vuoden 1855−1856 Kalmbergin kartastossa Kurun kylän peltoaukea ulottui Roineelta Lahnajärvelle seuraten vieressä kulkevaa Lempäälään johtanutta tietä. Kummallakin puolella Lahnajärveä oli torppa ja järven kaakkoispuoli oli raivattu niityiksi. Järven laskuojan alajuoksulla Myllyojassa pyöri vesimylly. Vuoden 1953 peruskartassa järven ympäristössä oli peltoja joka suunnalla. Kun Järvenpään maatila luopui viljelystä, metsitettiin sen peltomaat. Etenkin järven kaakkoisrannoille ilmaantui vapaa-ajan asuntoja vuoden 1979 karttaan mennessä runsaasti.
Lauren Wade

Lauren Wade (s. 21. marraskuuta 1993 Coleraine) on pohjoisirlantilainen jalkapalloilija. Hän on pelipaikaltaan hyökkääjä. Hän on pelannut Pohjois-Irlannin naisten maajoukkueessa ennen vuoden 2022 EM-kilpailuja 41 maaottelua ja tehnyt niissä seitsemän maalia. Hän pelasi ensimmäisen maaottelunsa marraskuussa 2013.
Wade on pelannut Pohjois-Irlannin lisäksi Yhdysvalloissa, Ruotsissa, Islannissa ja Skotlannissa. Vuonna 2021 hän palasi Pohjois-Irlantiin Glentoranin joukkueeseen.
Laurence Adam Nuesslein

| Mitalit> Maa:   Yhdysvallat.Miesten ammunta. Olympialaiset  | Mitalit> Maa:   Yhdysvallat.Miesten ammunta. Olympialaiset  | Mitalit> Maa:   Yhdysvallat.Miesten ammunta. Olympialaiset  | Maa:   Yhdysvallat> Miesten ammunta. |
| --- | --- | --- | --- |
|  Kultaa | Antwerpen 1920 | 50 m vapaapienoiskivääri,  makuu |  |
|  Kultaa | Antwerpen 1920 | 50 m vapaapienoiskivääri,   makuu (joukkue) |  |
|  Hopeaa | Antwerpen 1920 | 300 m sotilaskivääri,   pysty (joukkue) |  |
|  Pronssia | Antwerpen 1920 | 300 m sotilaskivääri,   pysty |  |
|  Pronssia | Antwerpen 1920 | 100 m hirvi,   yksittäislaukaukset (joukkue) |  |
| MM-kilpailut  | MM-kilpailut  | MM-kilpailut  |  |
|  Kultaa | Camp Perry 1923 | 300 m vapaakivääri,   asennot (joukkue) |  |
|  Kultaa | Camp Perry 1923 | 300 m vapaakivääri,   pysty |  |
|  Pronssia | Camp Perry 1923 | 300 m vapaakivääri,   asennot |  |
|  Pronssia | Camp Perry 1923 | 300 m vapaakivääri,   polvi |  |
|  Pronssia | Rooma 1927 | 300 m vapaakivääri,   asennot (joukkue) |  |
Laurence Adam Nuesslein (16. toukokuuta 1895 Richfield, New Jersey, Yhdysvallat – 10. toukokuuta 1971 Allentown, Pennsylvania) oli yhdysvaltalainen ampuja. Nuesslein kilpaili vain yksissä olympialaisissa, Antwerpenissa 1920. Hän voitti kisoissa viisi mitalia: kaksi kultaa, yhden hopean ja kaksi pronssia.
Miesten 50 m pienoiskiväärin makuun olympiavoittajat
1912: Frederick Hird • 
1920: Laurence Adam Nuesslein •  
1924: Pierre Coquelin de Lisle • 
1932: Bertil Rönnmark •
1936: Willy Røgeberg •
1948: Arthur Cook •
1952: Iosif Sîrbu •
1956: Gerald Ouellette •
1960: Peter Kohnke •
1964: László Hammerl •
1968: Jan Kůrka •
1972: Li Ho Jun •
1976: Karlheinz Smieszek •
1980: Károly Varga •
1984: Edward Etzel •
1988: Miroslav Varga •
1992: Lee Eun-Chul •
1996: Christian Klees •
2000: Jonas Edman •
2004: Matthew Emmons •
2008: Artur Aivazjan •
2012: Sjarhei Martynau •
2016: Henri Junghänel
Lian Li

| Lian LI |
| --- | --- |

Perustettu:  1983
Kotipaikka:  Keelung, Taiwan
Toimiala:  Tietokoneet
Infobox OKVirheellinen NIMI-arvo: 
Lian Li (kiin.: 聯力; pinyin: Lián Lì) on vuonna 1983 perustettu taiwanilainen tietokoneiden koteloihin ja oheislaitteisiin erikoistunut yritys. Yrityksen pääkonttori sijaitsee Keelungissa.
Lian Lin kotelot on valmistettu pääosin harjatusta alumiiniista ja yritys onkin tunnettu sen laadukkuudesta. Tomashardware arvosteli sivuillaan Lian Lin kotelon Lancool 216 vuoden 2022 neljänneksi parhaimmaksi koteloksi.
Laurence Bidaud

| Mitalit> Maa:   Sveitsi.Naisten curling. Olympialaiset  | Mitalit> Maa:   Sveitsi.Naisten curling. Olympialaiset  | Mitalit> Maa:   Sveitsi.Naisten curling. Olympialaiset  | Maa:   Sveitsi> Naisten curling. |
| --- | --- | --- | --- |
|  Hopeaa | Salt Lake City 2002 |  |  |
| MM-kilpailut  | MM-kilpailut  | MM-kilpailut  |  |
|  Hopeaa | Glasgow 2000 |  |  |
|  Pronssia | Garmisch-Partenkirchen 1992 |  |  |
|  Pronssia | Gävle 2004 |  |  |
| EM-kilpailut  | EM-kilpailut  | EM-kilpailut  |  |
|  Hopeaa | Courmayeur 2003 |  |  |
|  Pronssia | Chamonix 1999 |  |  |
|  Pronssia | Vierumäki 2001 |  |  |
Laurence Bidaud (s. 22. maaliskuuta 1968 Lausanne) on sveitsiläinen kilpauransa päättänyt curlingpelaaja ja olympiamitalisti.
Bidaud kuului Sveitsin olympiahopeaa saavuttaneeseen joukkueeseen Salt Lake Cityssä 2002. Hän saavutti myös MM- ja EM-mitaleja.
Kööpenhaminan terrori-iskut 2015

| Kööpenhaminan terrori-iskut |
| --- | --- |
 Poliisin eristämä Krudttønden ja toimittajia 15. helmikuuta 2015.
  
Paikka:  Kööpenhamina
Kohde:  Lars Vilks ja Kööpenhaminan synagoga
Ajankohta:  14.–15. helmikuuta 2015
Kuolleita:  2
Haavoittuneita:  5
Tekoväline:  M/95-rynnäkkökivääri kaksi pistoolia
Kööpenhaminan terrori-iskut 2015 olivat kaksi ampumavälikohtausta, jotka tapahtuivat Kööpenhaminassa 14. ja 15. helmikuuta 2015. Iskuissa kuoli kaksi henkilöä sekä iskujen tekijä. Viisi poliisia haavoittui. Tekijä oli radikalisoitunut islamisti. Ensimmäinen ampumavälikohtaus tapahtui Krudttønden-kulttuuritalossa järjestetyssä tilaisuudessa lauantaina 14. helmikuuta 2015. Tekijä, Omar El-Hussein, yritti oletettavasti tappaa ruotsalaisen taiteilijan Lars Vilksin, mutta tämä selvisi. Tilaisuuteen osallistunut elokuvaohjaaja kuoli. Toinen ampumavälikohtaus sattui seuraavana yönä 15. helmikuuta 2015 Kööpenhaminan synagogassa. Sama tekijä tappoi synagogan edustalla yhden henkilön. Poliisi ampui tekijän muutaman tunnin päästä. Tekijällä saattoi olla avustajia.
Tapahtumat > Vilksin murhayritys

Krudttønden-kulttuuritalossa Kööpenhaminan Østerbrossa oli alkanut lauantaina 14. helmikuuta 2015 kello 15 Lars Vilks -komitean järjestämä keskustelutilaisuus, jossa käsiteltiin jumalanpilkkaa, sananvapautta ja taidetta. Kello 15.30 iskujen tekijä ampui 28 laukausta ulkoa Krudttøndenia kohti. Tekijä yritti ilmeisesti päästä sisään rakennukseen tappamaan ruotsalaisen taiteilijan Lars Vilksin, joka on tunnettu Muhammed-pilakuvistaan. Vilksin turvamiehet veivät hänet turvaan heti. Elokuvaohjaaja Finn Nørgaard kuoli ammuskelussa yrittäessään pysäyttää hyökkääjää. Lisäksi tekijä haavoitti kolmea poliisia. Ammuskelu kesti noin kaksi minuuttia, ja ruotsalaiset ja tanskalaiset poliisit vastasivat tuleen. Tekijä pakeni ja kaappasi itselleen auton.
Lars Vilks oli aiemmin saanut useita tappouhkauksia islamisteilta. Poliisi ilmoitti iskun jälkeen, että iskun kohde oli todennäköisesti Vilks. Myös tapahtuman järjestäjä kertoi uskovansa Vilksin olleen kohteena. Myös Vilks uskoi näin ja arvioi, että iskun tekijä saattoi saada innoitusta Charlie Hebdon iskusta. Tilaisuudessa oli paikalla myös Ranskan Kööpenhaminan-suurlähettiläs François Zimeray.
Tapahtumat > Isku synagogalla

Sama mies hyökkäsi seuraavana yönä, sunnuntaina 15. helmikuuta kello yksi aamuyöstä ydinkeskustan Krystalgadella sijaitsevaan Kööpenhaminan synagogaan. Synagogassa oli meneillään bar mitsva, jossa oli paikalla 80 henkilöä. Tekijä saapui paikalle teeskennellen humalaista ja tappoi synagogan ovivahdin Dan Uzanin ampumalla tätä päähän. Hän ampui myös kahta poliisia, toista jalkaan ja toista käteen. Kaikkiaan hän ampui yhdeksän laukausta. Edellisenä päivänä tapahtuneen Krudttøndenin iskun vuoksi oli synagogan luo pyydetty ylimääräisiä poliiseja. Tekijä ei päässyt sisään synagogaan vaan pakeni paikalta jalan. Poliisi ei tuoreeltaan tiennyt, oliko tekijä sama, joka oli ammuskellut Krudttøndenila.
Krudttøndenin ja synagogan iskuissa loukkaantui yhteensä viisi poliisia. Kaikki heistä kotiutuivat sairaalasta tiistaihin 17:nteen päivään mennessä.
Tapahtumat > Tekijän kuolema

Sunnuntaiaamuna kello viideltä tekijä poistui asunnosta Nørrebron rautatieaseman lähellä. Hän ampui poliiseja kohti, mutta ei osunut. Poliisi ampui hänet puoli kuudelta.